# Kommissorium for National netværksgruppe for MRSA

Den nationale netværksgruppe for MRSA er et tværfagligt forum, hvis deltagere kommer fra de regionale MRSA-enheder og fra Rådgivningstjenesten for Husdyr-MRSA/SSI.

**Formål**

Formålet med netværksgruppen er gennem deling af viden og lokale erfaringer at medvirke til refleksion over og udvikling af egen praksis, herunder:

* forebyggelse af spredning (infektionshygiejne)
* håndtering af bærerbehandling
* smitteudredning/smitteopsporing
* udbrudshåndtering
* kommunikation om MRSA

Endvidere:

* bidrage til at optimere den nationale MRSA-vejledning og de infektionshygiejniske retningslinjer
* bidrage til nationale kvalitetsudviklingsprojekter så spredning af MRSA i Danmark mindskes.

**Arbejdsform**

* Regionerne afholder på skift møderne i netværksgruppen. Der afholdes 1-2 møder årligt.
* Den region, der afholder mødet, er ansvarlig for dagsorden og referat.
* Punkter/ønsker til dagsorden\* fremsendes 4 uger før mødedagen og dagsordenen skal være mødedeltagerne i hænde 3 uger før mødet.
* Referater skal indeholde handlings- og opsamlingspunkter fra mødet.
* Eksterne oplægsholdere kan inviteres til møderne, når det er relevant.

\*Faste punkter på dagsordenen:

* Opfølgning fra sidste møde
* Status fra hver region, herunder afsluttede og igangværende udbrud siden sidst
* Nationalt overblik fra SSI
* Orientering om større projekter
* Fagligt indslag
* Indkomne punkter
* Planlægning af næste møde – dato og arrangør
* Evt.

**Økonomi**

Netværksgruppen er økonomisk uafhængig og modtager ikke støtte fra andre interessenter. Omkostninger til deltagelse og afholdelse af møder finansieres af mødedeltagernes organisation.